24.		Postúpenie podania príslušnému správnemu orgánu
			(§ 20 ZoSK)
Okresný úrad Martin, odbor všeobecnej vnútornej správy, Ul. A. Kmeťa č. 17, 036 01 Martin
						Okresný úrad
Č. j.: A/2023/00567/Za 					Pozemkový a lesný odbor
Martin dňa 18. 4. 2023 					Ul. Pavla Mudroňa č. 45, 036 01 Martin
Vec:	Postúpenie podania
Dňa 11. 4. 2023 bolo Okresnému úradu v Martine, odboru všeobecnej vnútornej správy doručené podanie Karola Gajdoša, trvale bytom v Martine – Záturčí, Gándhiho ul. č. 5, 036 01 Martin, ktorým žiadal správny orgán o vydanie rozhodnutia na zmenu nepoľnohospodárskej pôdy na poľnohospodársku pôdu, podľa § 9 ods. 1 písm. b) zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia, a to parc. KN č. 345/2 o výmere 1 325 m2, k. ú. Martin.
Vzhľadom na to, že Okresný úrad v Martine, odbor všeobecnej vnútornej správy nie je príslušný na rozhodovanie vo veci zmeny druhu poľnohospodárskeho pozemku, postupuje Vám, ako orgánu príslušnému podľa § 23 písm. b) zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia podľa § 20 zákona č. 71/1967 o správnom konaní v znení neskorších predpisov podanie Karola Gajdoša, na konanie vo veci.
O postúpení podania pána Karola Gajdoša upovedomujeme písomne.
	JUDr. Zuzana Čierna
Príloha – Žiadosť p. Karola Gajdoša 	vedúca odboru všeobecnej vnútornej správy
Poznámka
Vecná príslušnosť správnych orgánov je daná osobitnými právnymi predpismi, miestnu príslušnosť upravuje všeobecne § 7 správneho poriadku alebo osobitné predpisy. V ustanovení § 20 zákona o správnom konaní je založená povinnosť nepríslušného správneho orgánu postúpiť vec bez meškania príslušnému správnemu orgánu a upovedomiť o tom účastníka konania.
Ak bolo podanie urobené na nepríslušnom orgáne, na zachovanie lehoty sa vyžaduje, aby do konca lehoty došlo orgánu príslušnému na rozhodovanie. To znamená, že ak je podanie viazané na dodržanie lehoty, vystavuje sa účastník konania nebezpečenstvu zmeškania lehoty (napr. pri podaní odvolania na nepríslušnom orgáne).